alexandrainst/scandi-wiki huggingface dataset:
Hobøl

Hobøl er en bygd og en tidligere kommune i Østfold som den 1. januar 2020 ble slått sammen med fire andre kommuner til Indre Østfold kommune. Kommunen grenset til Spydeberg og Våler kommuner i Østfold og Enebakk, Ski, Ås og Vestby i Akershus. De viktigste tettstedene i kommunen er Tomter, Knapstad og Ringvoll. Europavei 18 går gjennom kommunen, og Tomter og Knapstad er stasjoner på Østfoldbanens østre linje. Mange av innbyggerne i Hobøl arbeider i Oslo og Akershus. Reisetiden til Oslo er ca. 40 minutter med tog, buss eller bil. Ski, Askim og Moss er de byene som ligger aller nærmest.

Geografi og klima

Tettsteder i Hobøl kommune 
 Tomter
 Knapstad
 Ringvoll

Hobøls kommunehus ligger på Elvestad, selv om dette ikke er et tettsted. Øst-vest-forbindelsen E18 passerer gjennom Hobøl på Elvestad, det samme gjør fylkesvei 120 mellom Moss og Hurdal. Fylkesvei 120 passerer også tettstedene Ringvoll og Tomter. Hobøl kommune har tre barneskoler (Tomter, Knapstad og Ringvoll), en ungdomsskole (Knapstad), syv barnehager og full barnehagedekning. Byggeaktivitet er stor, med mange spennende utbyggingsprosjekter på gang. Hobøl er en kommune i sterk vekst..

Arealbruk 

Hobøls totale areal er på 144 km², fordelt på 35 km² jordbruksareal, 100 km² skogbruksareal og 9 km² annet areal. (bl.a. byggeområder) De store skogsområdene gir gode muligheter for friluftsliv, jakt, fiske og lokalhistoriske opplevelser. Det bor 5481 personer i Hobøl kommune pr. 1. januar 2016.

Historie 

I eldre tider ble Hobølelva kalt Mors, betydningen er ikke kjent idag, men det har sannsynligvis sammenheng med navnet Mjær, innsjøen elven har sitt opphav fra. Etter elven ble dalføret opprinnelig kalt Morsardalr, og i yngre form Mossedal.
Norges eldste bevarte norskspråklige brev, Brev fra kong Filippus Simonsson ca. 1207–1217, er fra kongen til «morsdølene».

Politikk

Kommunestyrevalget 2015

Kjente hoblinger 
 Christian Vilhelm Bergh (1814-1873), Norges første veidirektør
 Johan Anton Lippestad (1844-1913), norsk skolemann, leder for spesialskolene i Norge
 Emma Hjort (1858-1921), norsk pedagog og pleiehjemstifter
 Nordal Wille (1858-1924), professor i botanikk, styrer av Botanisk Hage i Oslo
 Didrik Arup Seip (1884-1963), professor i språkvitenskap, rektor ved Universitetet i Oslo 1937-1941
 Einar Lundeby (1914-2011), lingvist
 Signe Øye (f. 1945), politiker (Ap), stortingsrepresentant 1992-2009
 Jan Braathu (f. 1954), ambassadør
 Ingrid Bjørnov (f. 1963), musiker og underholder
 Magnus Jøndal (f. 1988), landslagsspiller i håndball

Referanser

Fotnoter

Eksterne lenker 
 Kultur i Hobøl på kart fra Kulturnett.no
 Kong Filippus Simonssons brev til Mossedølene ca. 1207-1217.

 
Bosetninger i Indre Østfold
Marker

Marker er en kommune i landskapet Østfold i Viken fylke på Østlandet i Norge. Kommunen har grenser mot Aremark, Indre Østfold, Rakkestad, Aurskog-Høland, og mot Sverige (Årjäng kommune). Europavei 18 går gjennom kommunen. 

Kommunesenteret er tettstedet Ørje. 

Landskapet domineres av de langstrakte innsjøene Rødenessjøen og Øymarksjøen. Ørjeelva mellom de to sjøene ble kanalisert i 1860.

De største attraksjonene i kommunen er Ørje fort, Basmo festning og Haldenkanalen med Kanalmuseet på Ørje Brug. Her er også et levende dampbåtmiljø drevet av stiftelsen DS Engebret Soot.

Marker ble opprettet 1. januar 1964 ved sammenslåing av Rødenes og Øymark kommuner. Rødenes hadde ved sammenslåingen 1 314 innbyggere, Øymark hadde 2 091.

Geografi og klima

Tettsteder 
 Ørje

Kirker 
 Rødenes
 Klund
 Ørje
 Øymark

Politikk

Kommunestyrevalget 2019

Kommunestyrevalget 2015

Kjente personer fra Marker kommune
Ola Isene (1898-1973), operasanger og skuespiller
Ingvar Bakken (1920-1982), stortingsrepresentant (Ap) 1958-1982
Ola Vigen Hattestad (f. 1982), langrennsløper

Bilder

Referanser

Eksterne lenker 
 Marker kommunes hjemmeside
 Marker - Store norske leksikon
 Haldenvassdraget - Store norske leksikon
 Haldenvassdragets kanalmuseum/Østfoldmuseene
Rygge

Rygge er et landskap sør i Moss kommune i Østfold. Høyeste punkt er Vardeåsen, ikke mer enn 88 moh.

Flere forskjellige skrivemåter for navnet Rygge har vært brukt, blant annet: Ryggiof, Rydiof, Ryghia, Røyghe, Ryggaa, Rygge. (For en mulig tolkning av navnet se under Rygjarbit.)

I Rygge ligger nå nedlagte Moss lufthavn, Rygge.

Tidligere Rygge kommune ble 1. januar 2020 slått sammen med Moss kommune.

Geografi

Klima 

Henholdsvis høyeste og laveste registrerte temperaturer på Rygge målestasjon er 34,2 grader 3. august 1982 og −31,5 grader 10. februar 1985. Førstnevnte er også varmerekorden for Østfold fylke.

Tettsteder i Rygge kommune 
 Ekholt
 Halmstad
 Larkollen
 Øreåsen

Politikk

Kommunestyrevalget 2015

Kjente innbyggere i Rygge 

 Toppen Bech (f. 1939), redaktør, forfatter og programleder NRK
 Jon Michelet (f. 1944, d. 2018), redaktør og forfatter 
 Anne Enger (f. 1949), politiker (Sp), fylkesmann i Østfold 2004-2015
 Tor-Arne Solbakken (f. 1953), nestleder i LO 2009-2017, tidligere skytterkonge
 Karita Bekkemellem (f. 1965), stortingsrepresentant (Ap) 1989-2009, statsråd og næringslivsleder 
 Dagfinn Enerly (f. 1972), tidligere fotballspiller

Referanser

Eksterne lenker 

 Kultur i Rygge på kart fra Kulturnett.no
 Statistiske forhold for Rygge kommune - SSB.
 Rygge historielag
 Rygge Museum
 VisitRygge.no
Råde

Råde er en kommune i landskapet Østfold i Viken fylke på Østlandet i Norge. Den ligger mellom byene Moss, Sarpsborg og Fredrikstad. I tillegg har Råde grense mot Våler i nord, og i vest strekker kommunen seg utover Oslofjorden til Færder og Tønsberg. 

I tidligere tider var det vanlig å dele Råde inn i tre deler, Østbygda, Vestbygda og Onsøyfjerdingen. I moderne tid har kommunen fått tre tettsteder, Karlshus, Saltnes, og Missingmyr, der det fleste rådesokningene bor. Men det er også mye spredt bebyggelse over hele kommunen. 

Høyeste punkt er Danserfjella, 129 moh. Råde kirke er fra 1185, mens stasjonsbyen Karlshus er administrasjonssenter og vokste fram ved åpningen av Østfoldbanen i 1879.

Råde kommune er posisjonert som et sentralt trafikknutepunkt i Østfold. Norges hovedinnfartsåre E6 går gjennom kommunen, det samme gjør Østfoldbanen, og Råde har egen jernbanestasjon. Moss lufthavn ligger på grensen mellom Råde og Moss.

Geografi og klima 

Det ble drevet kontinuerlige meteorologiske målinger i regi av Meteorologisk institutt i Råde i perioden 1933 − 1971. Høyeste og laveste registrerte temperaturer i perioden var henholdsvis 31,0 grader 21. juni 1970 og −34,7 grader 20. januar 1941.

Politikk

Kommunestyrevalget 2019

Kommunestyrevalget 2015

Organisasjon 
Råde kommune er organisert etter Hovedutvalgsmodellen med fagområdene oppvekst- og kultur, omsorg og teknikk.

Administrativt er kommunens drift og forvaltning inndelt i 9 virksomheter og rådmannskontoret. Det er rådmannen som er den øverst administrative lederen i kommunen.

Tjenester 
I Råde er det totalt 7 barnehager, 2 kommunale og 5 private. Det er samordnet opptak, og frist for hovedopptaket er 
1. mars. Barnehageplass kan søkes hele året og tildeles fortløpende.

Vennskapskommune 
Forshaga kommun i Sverige er Råde kommunes vennskapskommune.

Kjente rådesokninger 
 Johannes Gerckens Bassøe (1878-1962), sysselmann på Svalbard 1925-1932, fylkesmann i Troms og Vestfold.
 Egil Hovland (1924-2013), komponist
 Edvard Grimstad (1933-2014), stortingsrepresentant (Sp) 1989-1997, fylkesmann i Østfold 1998-2003
 Anna-Kristin «Grynet» Molvig (f. 1942), skuespiller og sanger 
 Heidi Støre (f. 1963), tidligere landslagsspiller i fotball
 Lena Merete Roer (f. 1969), forfatter
 Leif Erik Andersen (f. 1971), tidligere fotballproff i Crystal Palace
 Anders Odden (f. 1972), musiker
 Heidi Gjermundsen Broch (f. 1975), skuespiller
 Linda Ørmen (f. 1977), tidligere landslagsspiller i fotball
 Christian Holstad Lilleng (f.1972), tidligere politiker, landslagstrener og skytter.

Tettsteder i Råde kommune 
 Karlshus
 Saltnes
 Missingmyr

Bildegalleri

Referanser

Eksterne lenker 
 
 Statistisk sentralbyrå
 Kultur i Råde på kart fra Kulturnett.no
 Statistiske forhold for Råde kommune - SSB.
Våler (Østfold)

Se Våler (Innlandet) for kommunen i Innlandet med samme navn

Våler er en kommune i landskapet Østfold i Viken fylke på Østlandet i Norge. Kommunen er en av flere som grenser til Morsa-vassdraget med blant annet Vansjø og Hobølelva. Kommunesenteret heter Kirkebygden hvor man også finner herredshuset, idrettshallen Vålerhallen og ungdomsskolen. De to andre sentrene i kommunen er Våk/Sperrebotn og Svinndal.

Kommunen grenser til kommunene Moss, Råde, Sarpsborg, Skiptvet, Indre Østfold og Vestby.

I likhet med nabokommunene er Våler kjent som en av kommunene i Østfold som har ulv. Våler har også mye elg, og var kjent for sin hvite elg Albin som ble skutt under elgjakta i 2011.

Geografi og klima

Tettsteder i Våler kommune 

 Kirkebygden
 Våk
 Svinndal
 Augerød

Politikk

Kommunestyrevalget 2019

Kommunestyrevalget 2015

Våler kirke 

Våler kirke ligger i Kirkebygden, og er en middelalderkirke fra slutten av 1100-tallet.

Tusenårssted 

Kirkebygden er Våler kommunes tusenårssted.

Litteratur

Referanser

Eksterne lenker 
 Kultur i Våler på kart fra Kulturnett.no
Sande (Vestfold)

Sande er en bygd i Holmestrand kommune i Vestfold og Telemark. Sande var tidligere en egen kommune nord i tidligere Vestfold fylke. Kommunen ble slått sammen med Holmestrand 1. januar 2020 til nye Holmestrand kommune. Sande grenser i nord til Drammen, i øst til Svelvik, og i sør og vest til byen Holmestrand. Høyeste punkt er Presteseteråsen, 570 moh. Her er gjort tallrike funn fra forhistorisk tid, blant annet fra Nøstvetkulturen i steinalderen.

Tettstedet Sande var administrasjonssenter i kommunen og hadde  innbyggere per 1. januar . Andre tettsteder i Sande er Galleberg, Klevjerhagen og Selvik.

Utdanning
Sande har fire barneskoler: Haga skole nær Sande ungdomsskole i Sande sentrum, Galleberg skole på Galleberg, Selvik skole ved Sandebukta og Kjeldås skole nord i Sande. Sande videregående skole ligger også i Sande.

I forbindelse med kommunesammenslåingen med Holmestrand fra 2020 ble det planlagt en ny felles videregående skole beliggende i Sande, men dette er inntil videre lagt på is.

Politikk

Kommunestyrevalget 2015

Tusenårssted
Sandes tusenårssted er Sande torg som er anlagt på den opprinnelige plassen foran jernbanestasjonen i Sande sentrum.

Kjente personer fra Sande
Alf Halvor Kalmoe (1905–1974), populærforfatter
Sven Furberg (1920-1983, professor i kjemi ved UiO
Petter Furberg (1923-1999), stortingsrepresentant (Ap) 1969-1981
Kai Zahl (1932–2015), musiker
Knut Th. Gleditsch (1938-2001), journalist og sportskommentator (NRK og TV3) 
Karl Einar Haslestad (1952-), ordfører i Sande kommune i 24 år, fra 1991 til 2015
Rune Høydahl (1969– ), terrengsyklist
Lars Erik Blokkhus (1977–), vokalist og gitarist i partybandet Plumbo
Selda Ekiz (1984– ), programleder i NRK (Newton, Barn ingen adgang, Anno)

Se også
 Sande kirke, langkirke i mur fra 1093
 Sande stasjon, jernbanestasjon på Vestfoldbanen, opprinnelig åpnet i 1881

Referanser

Eksterne lenker 
 Sande i Vestfold - Store norske leksikon
 Historiske arkiver etter Sande kommune på Arkivportalen

 
Bosetninger i Holmestrand
Sauherad

Sauherad er en bygd og en tidligere kommune i landskapet Telemark. Bygda grenser til Nome i sørvest, Bø i vest, Notodden i nord, Kongsberg i øst og Skien i sørøst. Sauherad ble slått sammen med nabokommunen Bø til Midt-Telemark kommune 1. januar 2020.

Høyeste punkt er Vardefjell, 815 moh. Det tidligere kommunesenteret var Akkerhaugen, andre tettsteder i kommunen er Nordagutu, Gvarv, Hjuksebø og Hørte. Ved Nordagutu stasjon stopper togene på Sørlandsbanen mellom Oslo og Kristiansand/Stavanger, samt togene på Bratsbergbanen mellom Porsgrunn/Skien og Notodden.

I Sauherad kommune finner man også museumssamlingen Evju bygdetun, som inngår i Telemark Museum. Jordbruk er en viktig næring i kommunen.

Navn 
Navnet Sauherad, av norrønt Sauðaherað, er dannet av sauðar, med betydningen «syde» eller «koke» om strøm i et vassdrag, og herað, det vil si herred.

Historie 
Sauherad herred ble opprettet i 1837 i forbindelse med formannskapslovene, med utgangspunkt i Søfde prestegjeld bestående av Søfde (Sauherad) og Næs sogn. Folkemengden i 1835 var 3951 og i 1845 var det 3756 innbyggere i herredet.

Fram til kommunesammenslåingen med Bø har kommunegrensene så å si vært uforandret siden etableringen, unntakene er grenseregulering ved at et ubebodd område ble overført til Gjerpen 1. januar 1903, samt overføring av et område med 27 innbyggere til Bø 1. juli 1914.

Kommunereformen 

I forbindelse med kommunereformen inngikk Sauherad kommune en intensjonsavtale med Bø om sammenslåing. Den nye kommunen fikk administrasjonssted i Bø, og ble sammenslått 1. januar 2020. Navnet ble avgjort etter en navnekonkurranse der innbyggerne ble inviterte til å delta.

I forbindelse med sammenslåingen med Bø ble det grunnkretsene Angard og Hjuksebø overført til Notodden.

Politikk

Kommunestyrevalget 2015

Tusenårssted 
Kommunens tusenårssted er Patmos, en skulpturpark ved Sauarselvas utløp i Norsjø ved Akkerhaugen.

Kjente sauheringer 
 Olav Hansson (rosemaler) (ca. 1750-ca. 1820),
 «Myllarguten» (Torgeir Augundsson) (1801–1872), spellemann
 Ole H. Holta (1851-1928), trelasthandler og industrigründer
 Hans H. Holta (1859-1941), trelasthandler og næringslivsleder 
 Lars Fykerud (1860–1902), spellemann
 Halvor Bunkholt (1903–1978), lensmann, bonde og stortingsrepresentant (Sp)
 Sverre Granlund (1918-1943), krigshelt, gjorde tjeneste i Kompani Linge
 Birgit Gjernes (1922-2018), radio- og TV-journalist, kultursjef i NRK
 Arne Haukvik (1926–2002), politiker (Sp), «Bislett-general» og stevnedirektør for Bislett Games
 Johannes Østtveit (1927–2013), veterinær og stortingsrepresentant (KrF) 1965–1973
 Liv Holtskog (1934–2014), lyriker
 Johannes Sundsvalen (1947–), spellemann
 Hans Sundsvalen (1949-), ordfører (Ap) i 16 år fra 1999 til 2015
 Dag-Eilev Fagermo (1967–), fotballtrener

Referanser

Eksterne lenker 
 Sauherad kommune - offisielt nettsted
 Sauherad - Allkunne, levande leksikon
 Sauherad - Store norske leksikon
 Evju bygdetuns hjemmesider Besøksdato 18. april 2011.
 Historiske arkiver etter Sauherad kommune på Arkivportalen
Seljord

Seljord er en kommune i Telemark i Vestfold og Telemark fylke som ligger i regionen Øvre Telemark. Den grenser i nord til Tinn, i øst til Hjartdal, Notodden og Midt-Telemark, i sør til Kviteseid, og i vest til Tokke og Vinje. Høyeste punkt er Brattefjell, 1 541 moh. Seljord sentrum ligger ved foten av Skorve, 1 370 moh.

Seljord ligger ved Seljordsvannet og har en betydelig turisttrafikk om sommeren på grunn av den kjente sjøormen Seljordsormen, Dansebandfestivalen, Countryfestivalen, Seljordspelet og ikke minst landbruksmessa Dyrsku'n, som har bestått siden 1866. Andre helga i september kommer det hvert år 60 000-80 000 til dette arrangementet. Tettstedet Seljord hadde 1. januar 2007 1 260 innbyggere.

Historie

Politikk

Kommunestyrevalget 2019
Ved kommunestyrevalget i 2019 var det 2318 stemmeberettigede i kommunen. Avgitte stemmer var 1579 d.v.s. 68,5 prosent. 

Se utfyllende artikkel - Valgresultater for Seljord kommune 1979-2015

Kommunikasjon 
Telemark Bilruter har hovedbase i Seljord. Selskapet driver et vidt forgrenet rutenett i hele Telemark og inn i Aust-Agder til Arendal.

Bygder 
Seljord har flere bygder som Flatdal, Åmotsdal, Svartdal, Langlim og Garvik.

I tillegg har Seljord mange små bygder som Nordbygdi, Dyrlandsdalen, Vefall og Manheimstrondi.

Kjente seljordinger 
 Sterke-Nils (ca.1720–ca.1800), kjent som «kjempekaren fra Seljord»
 Hans Jacob Wille (1756–1808), prest og topograf
 Anne Golid (1773–1863), tradisjonsbærer (folkeminne)
 Øystein Langedrag (1785–1846), folkemusiker
 Daniel Bremer Juell (1808–1855), biskop i Tromsø stift 1849–1855
 Leiv Sandsdalen (1825–1896), folkemusiker
 Jørund Telnes (1845–1892), forfatter og ordfører
 Olav Tjønnstaul (1848–1910), folkemusiker
 Olav Fyrileiv (1875–1975), treskjærer og rosemaler
 Tov Flatin (1878–1945), lokalhistoriker og folkeminnesamler
 Kjetil Flatin (1879–1960), folkemusiker
 Sverre Poulsen (1892–1987), arkitekt
 Jørgen Tjønnstaul (1894–1985), folkemusiker
 Eivind Mo (1904–1995), folkemusiker
 Halvor J. Sandsdalen (1911–1998), forfatter og folkeminnesamler
 Signe Flatin Neset (1912–1975), folkemusiker
 Ingebjørg Kasin Sandsdalen (1915–2003), norsk lyriker
 Aslaug Høydal (1916–2007), forfatter og lærer
 Terje Grøstad (1925–2011), billedkunstner, grafiker
 Finn Kvalem (1934–1990), skuespiller
 Knut Flatin (1945–), billedkunstner
 Hallvard Flatland (1957–), TV–personlighet og programleder
 Kim Leine (1961–) dansk–norsk forfatter, oppvokst i Seljord 
 Solveig Sundbø Abrahamsen (1963-), politiker (H), stortingsrepresentant 
 Kristin Skogheim (1970–), skuespiller og programleder (TV 2)
 Helga Flatland (1984-), forfatter

Referanser

Eksterne lenker 
 
 Seljord - Allkunne levande leksikon
 Seljord - Store norske leksikon
 Seljordportalen
 Dyrskuplassen
 Flatdal.net – om en av bygdene i Seljord
 Historiske arkiver etter Seljord kommune på Arkivportalen
Siljan

Siljan er en kommune i Grenland i Vestfold og Telemark fylke. Den grenser i nord til Kongsberg, i øst mot Larvik, i sør mot Porsgrunn og i vest mot Skien. Høyeste punkt er Rådmannen, 646 moh. 

Folketallet per  i Siljan tettsted var  innbyggere. 

Mer enn halvparten av arbeidstagerne i Siljan jobber i nabokommunene Skien, Porsgrunn og Larvik.

Siljan inngår som en del av Gea Norvegica Geopark. 

Siljan har flere ganger blitt kåret til Telemarks beste bokommune. I kommunebarometeret 2016 var Siljan nest beste kommune i landet, og på topp i Telemark.

Siljan kommune har ca 80 gode fiskevann, både de som er lett tilgjengelige og de som befinner seg langt inn i Siljans dype skoger. Det er Siljan Jeger og fiskeforening som disponerer disse. Fiskekort er nødvendig.

Navnet 
Siljan kommune het Slemdal fram til 1917, endret etter kongelig resolusjon 03.11.1917. Det var ingen i bygda som kom til å tenke på navneforandring. Forslaget kom fra Kirkedepartementet som under første verdenskrig ivret for slike forandringer og sendte rundskriv til landets kommuner. Også herredsstyret i Slemdal ble spurt og forelagt forslaget at Slemdal burde forandres til Siljan. Herredsstyret svarte at det fikk Departementet avgjøre. Flertallet i herredsstyret ville helst ha formen Silja, om noen forandring skulle finne sted. Herredstyret (kommunestyret) i Slemdal hadde saken til endelig behandling 15.12.1917, der ordfører Ole J. Rød kunne opplyse at nå var saken kommet tilbake og mindretallets forslag tatt til følge. Bygdas nye navn ville for fremtiden bli Siljan. 

Fortsatt finnes spor av navnet gjennom at personer fra Siljan blir kalt slemdøler og gatenavnet Slemdals gate som man finner i nabokommunen og byen Skien.

Politikk

Kommunestyrevalget 2019

Kommunestyrevalget 2015

Tusenårssted
Kommunens tusenårssted er kullkjelleren ved Moholt jernverk. «Kølakjeller'n» som stedet kalles for lokalt, var et stort kull-lager på 1700-tallet. Jernproduksjon krevde enorme mengder trekull, og derfor var det en nødvendighet med en stor kullkjeller. 

Idag benyttes kullkjelleren blant annet til konserter og teateroppsetninger. «Siljanspelet» har blitt arrangert siden 2000. «Maren Gulliksdatter» skrevet av Jeanne Bøe, ble arrangert i 2000, 2002 og 2005, i 2008 og 2011 ble «Slemdals bankende hjerte» arrangert.

Utdanning 
Midtbygda skole er kommunens eneste barneskole. I tillegg finnes Siljan ungdomsskole. Det er ingen videregående skole i kommunen.

Vennskapkommune
 Mpouya

Kjente personer fra Siljan
Ole Andersen Kiste (1891–1950), fagforeningsmann og politiker (AP/NKP)
Otto Austad (1926–), skihopper, vinner av spesialhopprenn i Holmenkollbakken i 1953
Rolf Nerli (1951-), billedkunstner
Terje Moe Gustavsen (1954–2019), vegdirektør og tidl. samferdselsminister
Kjell Abraham Sølverød (1957-), ordfører (Sp) og tidligere formann i Telemark Bondelag
Jan Sæthre (1960–), kommunedirektør og kirkeleder
Tore Hogstvedt (1963–), billedkunstner
Edel Therese Høiseth (1966–), tidl. skøyteløper
Jeanne Bøe (1967-), skuespiller 
Kristian Norheim (1976–), politiker (FrP)

Referanser

Eksterne lenker
 
 Siljan - Store norske leksikon
 Historiske fotografier i Nasjonalbibliotekets arkiv
Vegårshei

Vegårshei er en kommune i Agder fylke. Den grenser i nord mot Nissedal og Gjerstad, i øst mot Risør, i sør mot Tvedestrand og i vest mot Åmli. Vegårshei har 2097 innbyggere per 2020. Vegårshei ble opprettet som eget formannskapsdistrikt i 1838.

Natur og geografi

Denne delen av Agder tilhører Bamblefeltet i  det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.

Vegårshei er en kommune med mye skog og vann. Vegårvassdraget med innsjøen Vegår må nevnes.

Samfunn
Vegårshei kommune har ett tettsted, Myra, hvor også kommunens administrasjon ligger.

Politikk

Kommunestyrevalget 2019

Kommunestyrevalget 2015

Tusenårssted
Kommunens tusenårssted er Myraparken og ligger i sentrum av kommunens hovedstad Myra. Parken ligger mellom Riksvei 414 og et lite rødt hus, «Jordmorboligen». Parken består av plen og bjørketrær og om sommeren settes det ut kommunale benker, under Vegårsheidagene (i slutten av august) er det ved Myraparken utstillinger, marked og det settes opp en liten scene for musikalske innslag.

Kjente personer fra Vegårshei
Torjus Værland (1868-1954), politiker (V), tidl. statsråd og direktør for Norges Hypotekbank 
Lars Vegard (1880–1963), fysiker og nordlysforsker
Ole Colbjørnsen (1897-1973), en av Norges første ledende planøkonomer
Inga Ottilia Kvifte (1908-1966), forfatter
Torstein Moland (1945-), økonom, politiker (Ap) og tidl. sentralbanksjef
Halvard C. Hanssen (1947-), journalist, forfatter og kåsør i Dagbladet og NRK
Olav K. Vaaje (1954-), president i Det frivillige skyttervesen
Øystein Hauge (1956–), forfatter
Tjostolv Moland (1981–2013), eventyrer

Referanser

Eksterne lenker
 Hjemmeside
 Kultur i Vegårshei på kart fra Kulturnett.no
 Historiske arkiver etter Vegårshei kommune på Arkivportalen